હારીજ : રાજ્યમાં ૧૧ હજારથી વધુ તલાટીઓની પડતર પાંચ માગણીઓને લઇ છેલ્લા ૧મહિનાથી સરકાર સામે વિરોધ પ્રદર્શનો કરી રહ્યા છે. ૧ મહિના દરમ્યાન વિવિધ કાર્યક્રમો આપી પ્રદર્શન કરી રહ્યા છે અને ગત ૨૬મીએ ગાંધીનગર ખાતે રાજ્યના ૧૧ હજારથી વધુ તલાટી કમ મંત્રીઓએ વિરોધ પ્રદર્શન કર્યા છતા સરકાર તરફથી યોગ્ય જવાબ નહી મળથા તેમજ નાયબ મુખ્યમંત્રી નિતિન પટેલના વિવાદાસ્પદ નિવેદનના પ્રત્યાઘાતો પડ્યા છે. ત્યારે આજે ૨૨મી ઓક્ટોમ્બરે ફરી એકવાર હડતાળનું શસ્ત્ર ઉગામ્યુ છે. ત્યારે પાટણ જિલ્લાના ૨૫૦થી વધુ તલાટીઓ આજે ચાણસ્માના રૂપપુર ગામે હરસીધ્ધ માતાના મંદિરે ધરણા કરી વિરોધ પ્રદર્શન કરશે તેમ હારીજ તલાટી એસોસીએશનના પ્રમુખ મનુભાઇ તલાટીએ જણાવ્યુ હતું.